CELEX: 62012TN0191
Language: el
Date: 2012-04-30 00:00:00
Title: Υπόθεση T-191/12: Προσφυγή της 30ής Απριλίου 2012 — Roland κατά ΓΕΕΑ — Textiles Well (wellness inspired by nature)

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/7
            
         Προσφυγή της 30ής Απριλίου 2012 — Roland κατά ΓΕΕΑ — Textiles Well (wellness inspired by nature)
   (Υπόθεση T-191/12)
   2012/C 209/12
   Γλώσσα του δικογράφου της προσφυγής: αγγλική
   
      Διάδικοι
   
   
      Προσφεύγουσα: Roland SE (Essen, Γερμανία) (εκπρόσωποι: O. Rauscher και C. Onken, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Textiles Well SA (Le Vigan, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 15ης Φεβρουαρίου 2012, στην υπόθεση R 2552/2010-1·
            
         
               —
            
            
               να απορρίψει την υπ’ αριθ. 1299967 ανακοπή και,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και τον αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Διεθνές εικονιστικό σήμα «wellness inspired by nature», για προϊόντα της κλάσεως 25 — Σήμα το οποίο ζητείται να καταχωρισθεί ως κοινοτικό σήμα υπ’ αριθ. W00924808
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 527630 κοινοτικό λεκτικό σήμα «WELL», για προϊόντα της κλάσεως 25, καταχωρισμένο στη Γαλλία υπ’ αριθ. 99804486 λεκτικό σήμα «WELLNESS», για προϊόντα της κλάσεως 25
   
      Απόφαση του τμήματος ανακοπών: Αποδοχή της ανακοπής και απόρριψη της προστασίας της διεθνούς καταχωρίσεως για όλα τα επίμαχα προϊόντα
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.